નાટકનું મુખ્ય બાનું કૅરૅક્ટર રોહિણી હટંગડી કરે છે. બાનો ચહેરો હંમેશાં હસમુખો હોય છે. દીકરો હડધૂત કરી બેસે તો પણ તે હસતી રહે છે અને દીકરો બાની દવા ભૂલી જાય, પણ વાઇફની માટે ગિફ્ટ લઈ આવવાનું ન ભલે એ જોયા પછી પણ તેને કોઈ ફરક નથી પડતો. બે દીકરાઓની ખુશી સાથે જીવી રહેલી બાના જીવનમાં ત્યારે મોટો ઝંઝાવાત આવે છે જ્યારે તેમના વરનું અવસાન થાય છે. પતિ ગુજરી ગયા પછી હવે બા એકલી છે અને એકલી થઈ ગયેલી બાને વધુ એકલાં કરી મૂકવાનું કામ અજાણતાં જ અને અનાયાસે દીકરાઓ દ્વારા થઈ જાય છે. હવે બા માટે તેમના ઘરમાં કોઈ સ્થાન નથી રહ્યું.